
Tema: Instrumentalna glasba

Enota:  Simfonična pesnitev

Ciji:

-pozna glasbeno obliko simfonična pesnitev
-pozna njene značilnosti

Operativni cilji:


-prebral program reke Vltave
-poslušal zvočni primer simfonične pesnitve
-zapisal v zvezek kaj je simfonična pesnitev
-narisal  motive , ki jih je skladatelj predstavil s svojo glasbo


Dragi šestošolec, 


danes boš spoznal še eno instrumentalno obliko, ki jo izvaja orkester.
To je SIMFONIČNA PESNITEV.

V zvezek zapiši ( kar je napisano z rdečo barvo ) naslov: SIMFONIČNA PESNITEV

Kaj je?
  
Simfonična pesnitev je enostavčna skladba za orkester. Temelji na programu, kar nakazuje z naslovom, s književno, likovno ali zgodovinsko predlogo.


BEDRICH SMETANA, Češki  skladatelj
VLTAVA


Skladba Vltava je eden najlepših in najpopularnejših primerov iz cikla šestih Simfoničnih pesnitev z naslovom Moja Domovina  češkega skladatelja Bedrich Smetana, kjer opisuje reko.

Za to skladbo je skladatelj napisal program.

Preberi program za lažje razumevanje glasbe:

V senci češkega gozda sta dva izvira, eden topel  in močan, drugi mrzel in miren. Njuni valovi veselo tečejo po kamnitih strugah, se združujejo in svetlikajo v jutranjem soncu. Gozdni potok hiti naprej in postane reka Vltava, ki teče po čeških dolinah in naraste v mogočni tok. 
Teče skozi mogočne gozdove, od koder se slišijo veseli glasovi lova, zvoki lovskega roga se oglašajo  vedno bliže. 
Reka teče po nižini, kjer s pesmijo in plesom slavijo kmečko svadbo.
Ponoči v njenih lesketajočih se valovih rajajo gozdne in vodne vile, in v teh valovih se zrcali veliko utrdb in gradov .
Po brzicah svetega Ivana reka hiti naprej, skozi skalne tesni se vije dalje v široko strugo, po kateri v mogočnem miru teče proti mestu Pragi, dobrodošlico pa ji zaželi častitljivi Vyšehrad; nato reka izgine v megleni daljavi.


Tvoja naloga 

Poslušaj skladbo v celoti
Naslikaj motive, ki jih je skladatelj predstavil s svoji glasbo.

Link

https://www.youtube.com/watch?v=gTKsHwqaIr4

Zapiši naslov znane ljudske pesmi, ki si jo slišal ob koncu skladbe ( 10.08 minuta ) 





Navodilo za slikanje motivov: 

Prvi motiv:
Naslov motiva, pod naslovom nariši dva zvira. Slike so lahko manjše, tako da imaš na risalnem listu vseh 9 slik. ( lahko rišeš na risalne listu ali na navadnem listu )

Lahko si tudi drugače ustvarjalen in ustvariš motive v obliki manjšega stripa.
Ali pa narišeš malo večje slike.

Odloči se sam, kaj ti je naboljše, bodi ustvarjalen, izberi primerno tehniko risanja-svinčnik, barvica, tempere…

Na koncu bomo  izdelali razstavo tako, da boš fotografiral slike.



1.  Dva izvira
2 . Reka Vltava-tema
3.  Lov v gozdu
4.  Vaška poroka
5.  Mesečina in ples Rusalk
6.  Reka
7.  Brzice
8. Reka v svoji širými
9. Vyšehrad

